CELEX: 62018CN0396
Language: fi
Date: 2018-06-15 00:00:00
Title: Asia C-396/18: Ennakkoratkaisupyyntö, jonka Corte suprema di cassazione (Italia) on esittänyt 15.6.2018 – Gennaro Cafaro v. DQ

1.10.2018   
            
            
               FI
            
            
               Euroopan unionin virallinen lehti
            
            
               C 352/15
            
         
      Ennakkoratkaisupyyntö, jonka Corte suprema di cassazione (Italia) on esittänyt 15.6.2018 – Gennaro Cafaro v. DQ
      (Asia C-396/18)
      (2018/C 352/20)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Corte suprema di cassazione
      
         Pääasian asianosaiset
      
      
         Valittaja: Gennaro Cafaro
      
         Vastapuoli: DQ
      
         Ennakkoratkaisukysymykset
      
      
                  1)
               
               
                  Onko meri- ja lentoliikennelain 748 §:n 3 momentin täytäntöön panemiseksi 9.9.2008 annettuun ministerineuvoston puheenjohtajan asetukseen sisältyvä kansallinen lainsäädäntö, jossa säädetään DQ:n ohjaamohenkilöstön työskentelyä koskevista rajoista ja erityisesti työsuhteen automaattisesta päättymisestä työntekijän täyttäessä 60 vuotta, ristiriidassa asetuksen N:o 1178/2011 (1) sen osan kanssa, jossa asetetaan 65 vuoden ikäraja lentäjien työskentelylle kaupallisessa ilmakuljetuksessa, ja voidaanko viimeksi mainittua asetusta soveltaa käsiteltävään asiaan, kun on todettu, ettei kansallista erityislainsäädäntöä sovelleta?
               
            
                  2)
               
               
                  Toissijaisesti kysytään, että jos katsotaan, ettei asetusta N:o 1178/2011 voida soveltaa aineellisesti tähän asiaan, onko edellä mainittu kansallinen lainsäädäntö ristiriidassa ikään perustuvan syrjinnän kieltoa koskevan periaatteen kanssa, josta säädetään direktiivissä 2000/78 (2) ja määrätään Euroopan unionin perusoikeuskirjassa (21 artiklan 1 kohta), joka konkretisoidaan direktiivillä 2000/78?
               
            
         (1)  Siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla 3.11.2011 annettu komission asetus (EU) N:o 1178/2011 (EUVL 2011, L 311, s. 1).
      
         (2)  Yhdenvertaista kohtelua työssä ja ammatissa koskevista yleisistä puitteista 27.11.2000 annettu neuvoston direktiivi 2000/78/EY (EYVL 2000, L 303, s. 16).